
Rector Magnífic, distingida Dra. Lourdes Beneria, Secretària General, 
President del Consell Social, autoritats, doctores i doctors, personal d'admi- 
nistració i serveis, estudiants, membres de la comunitat acadèmica, senyo- 
res i senyors, 

En primer lloc, vull felicitar l'encertada iniciativa del Consell de Govern 
de la Universitat Rovira i Virgili, quan va decidir atorgar a la Dra. Lourdes 
Beneria la més alta distinció de la Universitat. També agraeixo al rector Pa- 
llarès que m'hagi encarregat el rol de padrina de la candidata. Igualment, 
voldria fer un agraiment molt especial a les meves companyes i companys 
de departament per haver-me fet confiança i permetre'm fer la laudiato en 
aquest acte. Haig de dir que per a mi és un grandíssim honor i també una 
gran responsabilitat fer el discurs d'elogi de la Dra. Lourdes Beneria. 

La missió que tinc encomanada és presentar els mèrits de la candidata 
per a justificar la seva distinció com a doctora honoris causa per la Univer- 
sitat Rovira i Virgili. l confesso que fer aquest resum (en només 15 minuts) és 
una tasca impossible, degut a l'abast de la trajectòria intel-lectual i de l'obra 
científica de la professora Beneria, que han motivat que la nostra Universitat 
li concedeixi el doctorat honoris causa. És per aquesta raó que intentaré fer 
un resum breu, però el màxim complert possible, i alhora intentaré trans- 
metre amb suficient claredat la gran dimensió professional i humana de la 
professora Beneria. Ara bé, demano per endavant excuses a la professora 
Beneria i a totes i tots vostès per les possibles omissions rellevants en què 
pugui incórrer en aquesta presentació. 

Però anem a pams. La Dra. Lourdes Beneria i Farré va nàixer al poble 
de Boí, que dona nom a la coneguda Vall del Pirineu lleidatà, l'any 1937 en 
plena gerra civil espanyola. Va formar part de la primera promoció de la Lli- 
cenciatura en Economia a Catalunya (1959). Va formar part del grup pioner 
d'acadèmics que van marxar a completar els seus estudis a l'estranger. Als 
anys 60 Espanya estava en plena repressió de la dictadura i la combinació 
dona i acadèmica ja era inusual, però a més tenir la motivació i determi- 
nació de traspassar els límits fronterers espanyols, no només els geogràfics, 


sinó també els polítics i intel-lectuals ja ens diu molt de la valentia de la 
professora Beneria. Així, en la seva etapa formativa va passar per la London 
School of Economics (Londres) i pel Collège de France (Paris). L'any 1963 
va aconseguir una beca Fulbright per anar als Estats Units, a la Nevv Yorle 
University. Més tard es va traslladar a la prestigiosa Universitat de Columbia 
on es va doctorar l'any 1975. 

Essent ja doctora, inicia la seva carrera acadèmica a la Rutgers Univer- 
sity (del 1975 al 1987) i l'any 1987 s'incorpora a la Cornell University (Estat 
de Nova Yorld, que és la universitat on desenvolupa la major part de la seva 
trajectòria acadèmica. Fou la primera dona en aconseguir una càtedra al 
departament de City and Regional Planning d'aquesta universitat. Actual- 
ment manté la vinculació amb la Universitat de Cornell com a catedràtica 
emèrita. A Barcelona, també ha col-laborat amb l'Institut Interuniversitari 
d'Estudis de Dones i Gènere (IIEDG), una iniciativa que aglutina els grups 
de recerca sobre dones i gènere del nostre país i en la què també participa 
la Universitat Rovira i Virgili. 

Va ser una de les promotores i fundadores de la International 
Association of Feminist Economics (IAFE), associació que va presidir entre 
2003 i 2004. També va ser membre de la Union for Radical Political Econo- 
mics (URPE). D'altra banda, ha estat editora associada de diverses revistes, 
entre les quals figuren Feminist Economics i European Journal of Develop- 
ment Research. 

A banda de la seva magnifica activitat acadèmica, la Dra. Lourdes Be- 
neria destaca per la seva implicació directa en el progrés social i els drets 
laborals, col-laborant amb múltiples organismes internacionals. Així, ha di- 
rigit un programa pioner sobre Dones i Desenvolupament al Tercer Món a 
l'Organització Internacional del Treball (OIT). També ha col-laborat amb el 
Fons de Desenvolupament de les Nacions Unides per a la Dona, el Progra- 
ma de les Nacions Unides per al Desenvolupament, el Consell Econòmic i 
Social de les Nacions Unides i el Banc Mundial. 

Una part important de la seva recerca prové de la constatació que l'anà- 
lisi econòmica no recull bé allò que s'observa a la realitat del mercat de tre- 
ball. La seva experiència treballant a Ginebra a l'Organització Internacional 
del Treball com a directora del Programa de Dones Rurals i Desenvolupa- 
ment li va permetre viatjar a diferents paisos africans i d'Amèrica Llatina, on 
va constatar que una gran part del treball de les dones no quedava reflexat a 
les estadístiques laborals, sobretot el treball domèstic. Aquesta experiència 


10 


la va portar a questionar les estadístiques laborals d'aquell moment, que 
només consideraven el treball remunerat, és a dir, el treball "recollit" al 
mercat, i deixava fora el treball no remunerat, amb una participació majo- 
ritàriament femenina, en el que es denomina "l'economia informal" a més 
del treball domèstic. Aquesta línia de recerca va ser plasmada en un dels 
seus treballs més citats i més reconeguts: "Accounting for vvomen's vvorhe" 
(dins del llibre VVomen and Development. The Sexual Division of Labor), que 
és un referent dins els estudis de la dona i el desenvolupament econòmic, i 
del que en va ser editora. 

La seva recerca va ser decisiva en la introducció de canvis en el Siste- 
ma de Comptabilitat Nacional, a partir de la incorporació d'estimacions de 
l'economia de subsistència en els càlculs del PIB dels paisos. Tanmateix, 
la comptabilització de l'aportació del treball domèstic és un tema avui en 
dia encara no ben resolt, com tampoc es comptabilitza adequadament el 
valor de l'aportació del treball reproductiu femení en el benestar social, un 
aspecte que continua invisibilitzat. Aquestes dues són questions que la Dra. 
Beneria continua reivindicant. 

També fruit de la seva experiència en l'OIT, apareix un dels seus articles 
més reconeguts "Reproduction, production and the sexual division of labor ". 
Aquest article es considera pioner en la incorporació de la perspectiva fe- 
minista com una crítica de l'anàlisi econòmica ortodoxa. En aquest article 
assenyala la importància hegemònica de les activitats reproductives sobre 
les productives en la determinació del rol de les dones rurals en els paisos 
en desenvolupament, i identifica el fet que aquest rol és també consequèn- 
cia de les estructures socioeconòmiques existents (per exemple, el règim de 
tinença de la terra). 

Un altre aspecte rellevant de la seva trajectòria són els treballs empírics, 
en els que s'analitzen questions com l'economia informal i les dones, espe- 
cialment a Amèrica Llatina, així com el paper de les dones en el desenvolu- 
pament econòmic. Entre aquests estudis empírics en destaca un dels anys 80 
en el que ja llavors analitza com afecta la incipient subcontractació d'empre- 
ses transnacionals a Mèxic. Explica tot el procés mitjançant el qual aquests 
subcontractes acaben convertint-se en treball a domicili fet per dones (ma- 
quila domèstica) i com això afecta les dinàmiques familiars i les relacions de 
poder dins de la família, que després s'acaben traslladant a l'esfera social. 

En els seus anys a Cornell va analitzar també aspectes macroeconò- 
mics, particularment el fet que les polítiques neoliberals (especialment les 

polítiques de l'anomenat Consens de VVashington aplicades pel Banc Mun- 
dial i el FMI als anys 80 i 90), afectaven de forma diferent a homes i do- 
nes. Fent una anàlisi des d'una perspectiva de gènere, s'evidencia que els 
costos d'aquestes polítiques requeien majoritàriament sobre les dones, en 
augmentar les desigualtats de gènere dins l'àmbit familiar. Un fet que posa 
en questió la suposada "neutralitat" dels models econòmics utilitzats en 
l'elaboració d'aquestes polítiques neoliberals. 

Darrerament ha estudiat l'impacte de la feminització de les migracions 
internacionals i el que denomina "cadenes de cures globals", mitjançant els 
processos migratoris de dones del Sud al Nord per a dur a terme tasques de 
cures (de nens, de gent gran i de malalts) amb el cost personal i social de 
delegar les cures de l'entorn familiar més proper. Remarca com el treball 
de les cures que realitzen les dones immigrants, per exemple a Espanya, ha 
servit per afrontar el treball de les cures a les esferes de la llar, on dones im- 
migrants han substituit les dones autòctones en aquestes tasques, permetent 
que les darreres puguin dedicar més temps a l'esfera de la producció. 

Com a economista, s'ha mostrat molt crítica amb el pensament eco- 
nòmic dominant a les Universitats i a les facultats d'economia, basat en 
l'ortodòxia neoclàssica. Un dels seus articles més populars —Globalization, 
Gender and the Davos Man— critica la visió androcèntrica basada en l'ho- 
mo economicus del que parteix l'economia neoclàssica, com un ésser ego- 
ista que busca maximitzar el seu benefici i benestar. Els canvis econòmics 
generen canvis en els valors i les conductes i, d'aquesta forma, la globalit- 
zació ha comportat una versió moderna i global de l'homo economicus, 
que anomena l'home de Davos, caracteritzat per l'individualisme, la com- 
petitivitat i la tolerància a la desigualtat. Assenyala que la vinculació amb 
el mercat ha estat històricament diferent per als homes i per a les dones, 
amb consequències diferents pel que fa a les seves opcions i conducta. 
Bona part del treball de les dones és treball no remunerat en el qual les 
normes i el comportament associat al mercat no hi predominen perquè, per 
exemple, pot respondre a altres motivacions que no són el benefici privat. 
En aquest àmbit, la doctora Beneria recupera la idea del filòsof Xarl Polanyi, 
en la reivindicació d'una economia al servei de la societat i no a l'inrevés, 
és a dir, negant que la societat hagi d'estar al servei de l'economia. Això 
suposa prioritzar aspectes com la distribució de la renda, el medi ambient, 
el benestar social i la felicitat individual. Aquest canvi d'enfocament obliga, 
inevitablement, a una transformació del coneixement i dels models teò- 

rics i pràctics que utilitzem els economistes. Però no només és necessària 
una transformació dels models, sinó que la professora Beneria planteja com 
"tasca urgent" traduir aquestes prioritats generals en polítiques pràctiques, 
és a dir, en accions concretes per a generar aquest canvi. 

L'any 2010 va ser nombrada Catedràtica Emèrita de Cornell i amb la seva 
jubilació va tornar a Catalunya, des d'on ha mantingut la seva activitat com 
a economista i divulgadora. En el seu darrer llibre Gender, development 
and globalization. Economics as if all people mattered (2015), que és una 
actualització del seu llibre del 2003, posa al dia alguns dels seus arguments. 
Es reafirma en la perspectiva del "social provisioning" o aprovisionament 
social, que considera l'economia com el conjunt d'activitats, mercantils i no 
mercantils, orientades a la provisió del que les persones necessiten, tenint 
en compte també la interdependència entre aquest aprovisionament i el 
medi ambient. Això comporta importants implicacions, com per exemple 
valorar el treball domèstic i de cures no remunerat, o bé considerar el ben- 
estar com una mesura de l'èxit econòmic. La Doctora Beneria denuncia que 
el desenvolupament capitalista és un procés desigual en el què no totes les 
persones hi participen i en el què els impactes poden ser diferents en funció 
de la classe social, la raça i el gènere. Per tant, l'agent econòmic principal 
està sexuat i les desigualtats de gènere modelen les experiències, les decisi- 
ons i els resultats econòmics de les dones i dels homes. 

Un altre aspecte que traspua en les seves recents aportacions és la 
preocupació per l'augment de les desigualtats socials (no solament de gè- 
nere) i la crisi climàtica, amb el rerefons d'una forta crítica al capitalisme 
actual, a partir de la qual es planteja la creixent necessitat de dissenyar un 
nou model econòmic sostenible. 

En resum, la professora Lourdes Beneria ha fet grans aportacions a la 
disciplina econòmica. En primer lloc, ha estat pionera en la incorporació 
de la perspectiva de gènere a l'anàlisi econòmica i ha contribuit a posar els 
fonaments de l'Economia Feminista com a corrent de pensament econòmic. 
En segon lloc, les seves aportacions acadèmiques han tingut repercussions 
pràctiques: els seus estudis sobre el treball no remunerat de les dones i 
l'economia informal, han portat a canvis (si bé insuficients) en el Sistema 
de Comptabilitat Nacional. I els seus estudis empírics sobre les repercus- 
sions desiguals de les polítiques d'ajust estructural sobre homes i dones, 
han posat de manifest la necessitat d'incorporar la perspectiva de gènere 
en les polítiques de desenvolupament. En tercer lloc, també ha participat i 

contribuit en algunes de les crítiques més lúcides a l'economia neoclàssica, 
particularment a la seva visió androcèntrica i a la racionalitat econòmica 
de l'homo economicus, a la seva omissió de les relacions de poder, a la 
dependència de la tradició (en l'àmbit familiar i social), a l'anàlisi de les 
dinàmiques de les llars com a unitats separades del context social, i a la 
visió harmònica i estàtica de la divisió del treball intrafamiliar. Finalment, la 
Dra. Beneria ha reivindicat una manera de repensar l'Economia, que té en 
compte les diferències (de gènere, de raça, de classe), que posa la vida i el 
benestar de les persones al centre i, en definitiva, tal com diu el subtítol del 
seu darrer llibre Economics as if all the people mattered (o sigui, "Economia 
com si totes les persones importessin"). 

La seva trajectòria acadèmica i personal ha estat premiada amb reco- 
neixements internacionals i nacionals: Premi Alice Cool de la Cornell Uni- 
versity (2000), Medalla Narcís Monturiol al mèrit científic i tecnològic del 
Departament de Cultura de la Generalitat de Catalunya (2002), Medalla Pre- 
sident Macià per la seva trajectòria laboral (2016), Premi Isabel de Villena 
de la Comunitat Valenciana (2017), Creu de Sant Jordi de la Generalitat de 
Catalunya per la seva contribució a la recerca econòmica (2018) i, recent- 
ment, Doctora Honoris causa per la Universitat de Lleida (2021). 

Call també contextualitzar la recerca de la Dra. Beneria, i posar en valor 
el fet que s'endinsés en un terreny poc o gens conegut, que no despertava 
cap mena d'interès entre l'acadèmia fa unes dècades. Cal remarcar també 
que va fugir de la visió androcèntrica de l'homo economicus per analitzar 
els problemes econòmics i socials i que, d'aquesta forma, ens ha ajudat a 
conèixer millor la realitat econòmica i social dels nostres temps. Des de 
l'inici de la seva trajectòria, la Dra. Beneria ha posat en el centre de la 
recerca econòmica questions com la desigualtat de gènere, la desigualtat 
de renda, l'ètica, el benestar col-lectiu, el canvi social, el medi ambient i la 
sostenibilitat. Unes temàtiques que, malgrat ser de rabiosa actualitat, han 
quedat fora de les preocupacions de l'ortodòxia econòmica imperant dels 
darrers temps. 

Professora Beneria, infinites gràcies per la seva dedicació, determina- 
ció, saviesa i compromís. La seva trajectòria acadèmica i personal és un 
referent per a les generacions actuals d'economistes i, sobretot, ho és per 
a les generacions futures, a les que se'ls albiren grans reptes que hauran (i 
que haurem) d'afrontar. El seu valuosíssim mestratge és una clara mostra del 
camí a seguir en defensa de la vertadera igualtat no només entre homes i 

dones, sinó també entre tots els homes i totes les dones i, en definitiva, entre 
tota la humanitat. 

Rector Magnífic, en la mesura que m'ha estat possible he exposat l'obra 
i les contribucions de la doctora Lourdes Beneria i Farré. Crec, doncs, haver 
dit suficient perquè, amb la vostra autoritat, li sigui atorgat el reconeixement 
dels seus mèrits. Per tant, Rector Magnífic, us demano que us digneu no- 
menar doctora honoris causa la senyora Lourdes Beneria i incorporar-la a la 
nostra universitat. 


Moltes gràcies. 

ss Discurs d'investidura 
pronunciat per la senyora Lourdes Beneria Farré 


Magnífic Rector de la Universitat Rovira i Virgili:- ll-lustres autoritats 
acadèmiques, 

Benvolgudes i benvolguts col-legues i companyes —de la Universitat 
Rovira i Virgili i d'altres universitats, 

Doctora Maria Llop, familiars, amigues i amics, senyores i senyors, 


Em sento molt honrada per aquesta investidura com a doctora honoris 
causa que avui se'm concedeix. Les meves primeres paraules són per ex- 
pressar l'agraiment més sincer al Magnífic Rector, el doctor Josep Pallarès, 
al Consell de Govern, al Claustre i als diferents estaments de la Universitat 
Rovira i Virgili per atorgar-me aquest gran honor. 

També m'agradaria expressar el meu sentit reconeixement envers el pro- 
fessorat del Departament d'Economia, especialment a Juan Antonio Duro, 
cap del Departament, i Josep Maria Arauzo, director de l'ECO-SOS, perquè 
van promoure la meva candidatura. També a l'actual directora del Depar- 
tament, la doctora Maria Llop, i a altres membres. En especial, m'agradaria 
expressar el meu agraiment al professorat del Departament a Reus amb qui 
he tingut més contacte i he compartit idees, com la Dra. Victòria Soldevila 
i el Dr. Ferran Mafiíé. 

Dec ser la persona més gran de les que han rebut aquest reconeixe- 
ment, i la veritat és que l'edat em pesa, com podeu comprovar. Quan vaig 
començar a pensar en el meu discurs d'avui, vaig mirar el que havia fet per 
a l'honoris causa de la Universitat de Lleida, perquè havia agradat. Tenia 
una introducció molt personal per als lleidatans perquè soc filla del Pirineu, 
concretament de la Vall de Boí, que aquí no puc fer perquè Reus o Tarra- 
gona no són un lloc tan familiar per a mi. En realitat, no havia estat mai a 
Reus fins que hi vaig anar convidada al juny del 2021 a fer-hi una xerrada. 
Va ser una experiència molt agradable i potser l'origen que avui sigui aquí. 
També ha estat el punt de partida d'una sèrie de xerrades en diferents llocs 
sobre l'essència i les consequències del concepte d'home econòmic sobre 

el qual vaig parlar aquell dia. És una altra raó per donar les gràcies a la Ro- 
vira i Virgili. 

Però em faltava decidir el tema del qual parlaria avui. Quan vaig desco- 
brir que havíeu atorgat l'honoris causa a Amartya Sen, em vaig sentir molt 
honrada d'acompanyar-lo. Un Nobel d'economia del 1998 i un economista 
que admiro molt i he conegut personalment. L'admiro, primer perquè va te- 
nir la valentia de criticar l'ortodòxia econòmica quan triomfava a la dècada 
del 1970, però també l'admiro per altres raons. Una de les quals és que és 
l'únic economista home que, des de molt aviat, es va prendre seriosament 
l'economia feminista, i a més a més hi ha contribuit d'una manera important 
tant empíricament com teòricament. Per exemple, amb l'article "Missing 
vvomen" ("Les dones que no hi són"), sobre el problema de l'avortament de 
fetus femenins a l'Àsia, publicat el 1990, en què va estimar que 100 milions 
de dones no existien perquè no se'ls havia deixat néixer, és a dir, es van fer 
avortaments selectivament. 

Però aquest interès de Sen per les questions de gènere no era pas el 
primer cop que ell el manifestava. Ja les havia tractat quan va treballar so- 
bre el tema del desenvolupament i la fam a l'Àsia en els anys setanta. Tal 
com havia assenyalat, el desenvolupament no es pot analitzar sense tenir 
en compte les diferències de gènere i les seves manifestacions pel que fa a 
"funcionaments", "capacitats" i "benestar" dels grups de població afectats. 
Aquestes diferències les ha establert amb un detall que ha servit d'inspiració 
a molts estudis que s'han fet des d'aleshores. 

Teòricament, Sen ha fet moltes contribucions rellevants per al feminis- 
me, començant per la seva important crítica de la racionalitat neoclàssica 
en la família. Feta en el seu conegut article "Rational fools: a critique of the 
behavioral foundations of economic theory" ("Idiotes racionals: una crítica 
de les fundacions de la teoria econòmica"), publicat el 1977, hi va criticar 
els models neoclàssics quan eren molt populars. La seva crítica tenia a veu- 
re amb el concepte de família i el repartiment de rols entre els membres. 
Segons els models neoclàssics, la família funcionava com una unitat a l'en- 
torn de l'interès familiar (selfinterest) en la qual predominen les decisions 
del pare de família, que actua com un "dictador benvolent". Tal com Gary 
Becleer explica en el seu llibre Un tractat sobre la família, aquest dicta- 
dor benvolent arriba sense gaires problemes a les decisions sobre consum 
familiar, nombre de fills, participació al mercat laboral o altres decisions 
familiars, malgrat que tingui algun rotten Rid (un fill o una filla rebel). Però 

quest procés requereix una "família harmoniosa" i "racional", una idea poc 
realista que l'economia feminista ha criticat àmpliament. 

És per això que Sen va qualificar els models neoclàssics com un pro- 
ducte de rational fools o "idiotes racionals", i va construir el concepte 
d'"harmonia" a l'entorn de la llar. Amb el temps, les crítiques naturalment 
es van multiplicar, especialment per part del feminisme. Aquests models no 
representaven bé la dinàmica de la família patriarcal, que pot estar plena de 
tensions, grans o petites. Molts treballs empírics van demostrar que tampoc 
representen la manera com moltes famílies funcionen arreu del món. 

En la dècada del 1970 també vam veure l'esforç fet per algunes dones 
economistes per conceptualitzar el tema de la família. Per exemple, la his- 
toriadora econòmica Jane Humphries, en un article publicat el 1977, basat 
en l'experiència de les famílies de classe treballadora anglesa del segle xix, 
argumentava que aquestes famílies presentaven un front comú d'homes i 
dones que lluitaven contra el capitalisme a fi de poder sobreviure i tirar en- 
davant. Suggeria que, almenys dins de la classe treballadora anglesa i durant 
aquest període històric, els llaços familiars eren forts i en sostenien els mem- 
bres en aquell món d'industrialització turbulenta. Era una tesi més marxista 
que feminista que no assumia necessàriament una família harmoniosa, però 
la seva visió emfatitzava una solidaritat de classe i no mencionava la desi- 
gualtat de gènere. Per això aviat van sorgir les crítiques feministes. 

En tot cas, no era fàcil generalitzar sobre la família segons el treball de 
Humphries, perquè el seu treball empíric es referia només a les famílies de 
classe obrera anglesa. Però altres estudis, com els que es van fer sobre els 
efectes de les polítiques d'ajust estructural a Amèrica Llatina anys més tard, 
al voltant del 1980 i 1990, al començament van portar a conclusions sem- 
blants sobre l'esforç de les famílies pobres per sobreviure. L'ajuda mútua es 
veia com una questió de supervivència. Com en el cas de les famílies angle- 
ses de Humphries, exemplificaven l'ajuda entre els membres de la família i 
la resistència solidària. Però aquests estudis d'Amèrica Llatina també van de- 
mostrar ben aviat que les polítiques d'ajust estructural eren especialment du- 
res per a les dones, ja que intensificaven el seu treball al voltant de les cures 
i de la llar. A més, cada cop que s'aplicaven aquestes polítiques en diferents 
llocs, les dones perdien la feina amb una proporció més alta que els homes. 

A l'altre costat, Heidi Hartmann, en un article de 1979 amb el títol "El 
matrimoni infeliç del marxisme i feminisme: cap a una unió més progressis- 
ta", va criticar l'aportació de Humphries i va desenvolupar l'argument basat 

en la família com un lloc de lluita respecte al gènere, la classe i la política. 
L'article va tenir molt ressò quan es va publicar, als anys vuitanta. Malgrat 
que subratllava que la recerca que s'havia fet sobre la família fins aleshores 
havia contribuit a la manera d'entendre la seva diversitat i la seva estructura, 
així com el seu paper com una font de canvi social, Hartmann argumentava 
que l'ortodòxia assumia una família unida, sense assenyalar o identificar 
prou els conflictes i entre els membres i l'origen. 

Això no ajudava a entendre bé la situació de les dones ni la dinàmica 
familiar. D'altra banda, Hartmann criticava l'anàlisi tradicional marxista per 
no seguir Engels sobre la necessitat d'enfocar el treball domèstic des de la 
producció i reproducció de la vida. És a dir, l'anàlisi se centrava en la pro- 
ducció de bens per a l'existència, i no en la dels éssers humans. Per tant, no 
discutia les tensions i els conflictes resultants de la dinàmica familiar, pel 
que fa a la reproducció, producció i distribució entre els diferents membres. 
O sigui, que no enfocava bé les diferències en la divisió del treball entre 
membres de la família ni donava prou importància a la centralitat de les 
tasques domèstiques per a les dones. 

L'argument bàsic de Hartmann era que, quan el capitalisme va evolu- 
cionar, la concentració dels homes a l'esfera de la producció capitalista i a 
la vida pública, i la de les dones a la llar, va contribuir a la diferenciació de 
gènere i a l'augment del poder masculí a la llar i també a fora. Percebre la 
família com una unitat sense tensió no deixava veure la realitat de les relaci- 
ons desiguals de gènere. Per a ella, la família era el lloc primari en què "els 
homes exercien el poder sobre les dones". I malgrat la participació creixent 
de les dones al mercat de treball, no veia un repartiment igualitari del treball 
domèstic entre homes i dones. Aquesta visió també era la que projectava 
Nancy Folbre, en un article del 1982, en què aplicava el concepte d'explo- 
tació a l'esfera familiar, en què la dona era l'explotada i l'home, l'explota- 
dor. Hartmann, d'altra banda, malgrat recalcar el concepte de família com 
l'origen dels conflictes, també la veia com el centre de les lluites de gènere. 
Aquest enfocament va ser el predominant en el feminisme a partir de la dè- 
cada del1980 i és aquí on cal situar la visió d'Amartya Sen sobre la família 
—com el lloc de "conflictes cooperatius"— i l'origen del bargaining approach 
o "model negociador", publicat en diferents versions a partir del 1985. 

Es va arribar a aquest "model negociador" pel seu interès en questions 
de desenvolupament, sobretot en societats asiàtiques, però no solament al 
Tercer Món. Tal com ell ho va plantejar, "la posició sistemàtica de les dones 

dins i fora de la llar en moltes societats apunta cap a la necessitat de trac- 
tar el gènere com una força important en l'anàlisi del desenvolupament". 
"Dones i homes d'una mateixa família poden tenir situacions diverses, i les 
dones de famílies pobres poden patir en situacions particularment precàri- 
es" ("Gender and cooperative conflicts" 1983). A partir d'aquí va construir 
el model negociador amb molts detalls pel que fa a com la cooperació i els 
conflictes poden interactuar i ajudar a analitzar l'ambigúitat de les relacions 
familiars. 

El "model negociador" va representar una aportació molt interessant 
per conceptualitzar la família i va ser molt útil per a economistes feministes 
que no acceptaven la visió neoclàssica de la família unitària i harmoniosa. 
Incorporava la idea que pot ser un lloc d'harmonia però també de conflic- 
tes i, per tant, facilitava l'anàlisi de les relacions de gènere i les decisions 
que poden afectar, d'una manera més realista, els diversos membres de la 
família. Per als que trobaven la cooperació en els models de Humphries o 
el conflicte en els de Hartmann massa poc complexos, incomplets o polí- 
ticament questionables, la noció de "conflictes cooperatius" va obrir una 
avinguda prometedora per a l'anàlisi de la família, i per estudiar la relació 
entre els membres i les desigualtats de gènere. No és estrany que el model es 
rebés amb un enorme interès i des d'aleshores l'hagi aplicat empíricament i 
ampliat molta gent i en diferents versions, paisos i continents. 

La influència de Sen en questions de gènere ha anat també en altres 
direccions, per exemple, amb la seva contribució al concepte de "desen- 
volupament humà" i la formulació que es va introduir a partir de l'informe 
del Programa de les Nacions Unides sobre el Desenvolupament (PNUD) el 
1995. El primer informe del PNUD es va discutir en una reunió a les ofi- 
cines de l'organització a Nova Yort amb els economistes Mahbub ul Hag, 
ministre de Finances palhcistanès i molt amic d'Amyarta Sen, i la japonesa 
Sahilo Fuleuda-Parr, com a caps del petit grup d'experts (potser 8 o 10) que 
van convocar. Vaig tenir el privilegi de ser-hi, i puc dir que va ser una reunió 
molt interessant i productiva que va donar lloc al primer Informe sobre el 
desenvolupament humà que tots coneixem. 

Com ja sabeu, l'índex de desenvolupament humà, que des del 1995 
s'ha elaborat anualment i que consultem tants cops quan fem comparaci- 
ons entre paisos, s'ha anat perfeccionant amb el temps. La informació que 
l'acompanya se'ns ha fet essencial per observar les diferències en questions 
de desenvolupament entre paisos i les progressions de moltes variables. Ens 

informa i ens ajuda a estudiar els canvis rellevants que s'han produit amb 
el temps. Des del començament va incloure informació relacionada amb 
el desenvolupament i les dones, que amb els anys i discussions sobre les 
dades s'ha anat perfeccionant. Recordant la reunió del 1995, penso que en 
gran manera va ser resultat dels mèrits acumulats i la capacitat d'anàlisi i 
organització d'Amartya Sen. 

Les idees de Sen han estat també l'origen de "l'enfocament de les ca- 
pacitats", que ha estat utilitzat per molts autors i autores en el moment de 
fer recerca sobre pobresa, violència domèstica i creixement econòmic en 
general. Relacionat amb els drets humans, la llibertat individual i les ca- 
pacitats d'exercir funcions, l'enfocament ha estat la inspiració per estudiar 
situacions de fam, començant pel mateix Sen, i seguint per altres autors 
com Bina Agarvval, P. R. Greenough i molts d'altres sobre casos a l'Àsia i 
l'Àfrica. També ha estat una inspiració per analitzar questions més generals 
d'economia, com la relació entre mercats, llibertat i pobresa, o per criticar 
la racionalitat neoclàssica. 

Un economista també molt interessat pels seus coneixements de filoso- 
fia, quan va rebre el premi Nobel el 1998, en què els mitjans de comunica- 
ció no s'aclarien sobre si l'havia rebut per la contribució a l'economia del 
desenvolupament o pel seu interès en questions de benestar i justícia, o més 
aviat des del camp de la filosofia. En realitat, el Nobel va ser oficialment per 
la seva contribució a l'economia del benestar o vvelfare economics, sobre 
la qual tenia una llista "molt important" de la seva obra —segons Ravi Ran- 
bur i Raushile Basu, dos col-legues indis que van editar una col-lecció dels 
seus escrits. Sen havia escrit també sobre molts temes relacionats amb el 
desenvolupament connectat amb els drets humans, la llibertat d'acció i les 
capacitats que ell considerava bàsiques per al creixement econòmic i humà. 

La seva obra és la de l'economista que s'ha preocupat pel desenvolu- 
pament humà, juntament amb la del filòsof que ha pensat i lluitat per la 
justícia social. Per això, ha tingut tanta influència sobre una gran diversitat 
de científics socials —i no sols economistes— que cerquen un món millor. 

Per si tot això, i molt més, no fos prou, Sen va publicar les seves memò- 
ries als vuitanta-cinc anys, ara traduides a l'espanyol amb una llargada de 
541 pàgines. El llibre posa en evidència que Sen va tenir la sort de néixer al 
cor d'una família de Bengala Occidental culturalment privilegiada. El seu 
pare era químic i la seva mare es dedicava al teatre. Ja de petit parlava tres 
idiomes (bengalí, sànscrit i anglès). La fam massiva de Bengala Occidental 

del 1943, quan ell tenia deu anys, el va impressionar, i potser va ser el fet 
que el va dur a dedicar tants esforços a analitzar els problemes de la pobresa 
i el reptes de la desigualtat. Amb una família oposada a la dominació brità- 
nica de l'Índia, va ser un anticolonialista que va viure amb amargura la divi- 
sió del país en dos —l' Índia i el Palistan— i els assassinats dels musulmans. 
La seva vida ha estat una manifestació constant de l'interès per millorar 
la humanitat. Sempre amb una intensitat i una profunditat que captiven, 
la seves preferències s'han decantat més per Marx, Dobb i Safíra que pels 
neoclàssics que han poblat els premis Nobel molts anys. En molts d'aquests 
casos, ha sabut analitzar-ne els missatges amb rigor i sense dogmatismes. 
Algú el va qualificar d'"intel-lectual global", com realment és, i de tovvering 
figure, una figura excepcional que es mereix tenir-la en un lloc d'honor. 

ds Paraules de benvinguda 
pronunciades pel Dr. Josep Pallarès Marzal, 
Rector Magnífic de la Universitat 


Benvolguda senyora Lourdes Beneria Farré 

Senyor Joaquim Via Rovira, membre del Consell Social de la URV 

Senyora María Jiménez Herrera, secretària general de la URV 

Padrina de la doctoranda: doctora Maria Llop Llop 

Vicerectors i vicerectores, comissionats i comissionades, representants 
de la societat civil i membres de la comunitat universitària. 


Benvinguts i benvingudes de nou al Paranimf de la Universitat Rovira i 
Virgili, que de manera inusual acull en molt pocs dies de diferència un nou 
acte d'investidura com a doctora honoris causa. 

Benvinguda especial, doncs, per a la doctora Lourdes Beneria i Farré, 
la protagonista de la cerimònia d'avui. Deixi'm començar dient que és un 
honor afegir el seu nom a la llista d'honoris causa de la nostra universitat. 
Amb vostè ja són 50 els doctors i doctores honoris causa de la URV, una 
llista que sense cap mena de dubte prestigia el nom de la nostra institució, 
des d'avui també seva. 

Quan he dit que vostè era la cinquantena honoris causa, no he especi- 
ficat percentatges de gènere. Però si desglossem la xifra, el desequilibri és 
evident: vostè és la dotzena doctora honoris causa que nomena la URV, una 
universitat que des del nomenament del seu primer honoris causa, Antoni 
Tàpies, el 1994, va deixar passar catorze anys fins a afegir a la llista la pri- 
mera dona, en aquest cas la periodista Rosa M. Calaf, el 2008. 

No és una crítica als que m'han precedit: és la constatació d'una reali- 
tat, d'un desequilibri endèmic entre gèneres que històricament s'han donat 
en tots els àmbits i que, afortunadament, i més a poc a poc del que seria 
desitjable, s'està revertint. 

Són moltes les dones —i m'alegra poder dir que també som molts els 
homes— que des de diferents àmbits estem reivindicant, però sobretot es- 

tem duent a terme polítiques actives per revertir (potser més que revertir 
m'agrada més fer servir la paraula normalitzar) aquesta situació. 

De fet, ens recordava la mateixa Doctora Beneria en el discurs que m'ha 
precedit que un altre honoris causa de la URV, i també Nobel d'Economia, 
l'economista Amartya Sen, va ser pioner, fa més de tres dècades, en comen- 
çar a defensar aquesta economia feminista que vostè tant ha promulgat i a 
posar en evidència que no es pot analitzar el desenvolupament sense tenir 
en compte les diferències de gènere. 

Els que creiem fermament que la condició de gènere pot representar 
moltes diferències però, sota cap concepte, cap de discriminatòria, hem de 
donar les gràcies a l'estudi, la divulgació i la defensa que n'han fet pioners 
i pioneres, visionaris i visionàries com Amartya Sen o la mateixa doctora 
Lourdes Beneria. 

Avui ho tenim fàcil per reivindicar la reparació d'aquest greuge històric, 
i ho tenim fàcil perquè hi ha hagut dones com la doctora Beneria que han 
estat avançades en el seu temps. I ho han estat no només pels estudis i les 
publicacions que han fet al llarg de la carrera. sinó també perquè amb fets i 
actuacions han trencat esquemes i sostres de vidre. 

En certa manera, que una dona nascuda en una zona rural com Boí, en 
plena guerra civil, acabi formant part, com ens explicava la doctora Llop, 
de la primera promoció de llicenciats en Economia a Catalunya (i emfatitzo 
el masculí perquè només hi havia tres dones), o que sigui, també, del grup 
pioner d'acadèmics que van completar els estudis a l'estranger, és desafiar 
el destí. 

Gràcies, doctora Lourdes Beneria, per desafiar-lo, per aplanar el camí a 
les generacions que l'han succelt, i gràcies perquè són les persones que de- 
safien el preestablert i pressuposat les que acaben fent les gran aportacions 
que condicionen i marquen els transcurs de l'esdevenidor. 

La doctora Llop ha defensat magistralment els seus mèrits, i no m'esten- 
dré a repetir les aportacions que ha fet a través dels seus estudis, les seves 
derivades i les repercussions que han tingut per corregir el biaix de gènere, 
com els canvis en el sistema de compatibilitat nacional per tenir en compte 
l'economia informal i el treball no remunerat de les dones. Sí que recupero, 
però, una frase a mode de resum: "La doctora Beneria ha posat en el centre 
de la recerca econòmica questions com la desigualtat de gènere, la desi- 
gualtat de renda, l'ètica i el benestar col-lectiu, el canvi social, el medi am- 

bient i la sostenibilitat", deia Llop al final de la seva lloança, puntualitzant 
que són temes de rabiosa actualitat. 

Poso l'accent en aquest punt perquè, malauradament, tot i els avenços 
encara hi ha molt de camí a recórrer i molta feina a fer. 

l no cal buscar-ne exemples en l'activisme actiu. Avui mateix, sense 
anar més lluny, és el 25-N, el Dia internacional per a l'eliminació de la 
violència contra les dones. Les xifres i les estadístiques, sempre tossudes, 
ens retraten una realitat que més enllà del mateix maltractament (a la de- 
marcació de Tarragona es registra una mitjana de sis denúncies cada dia per 
maltractament) inclou altres abusos, com els comportaments masclistes o 
l'assetjament psicològic, que no són sempre tan evidents i que formen part 
d'aquesta realitat que no sempre recullen les estadístiques. 

Es referia en el seu discurs a com les idees d'Amartya Sen han propiciat 
que molts autors fessin recerca en l'àmbit de la violència domèstica. Ens 
queda encara molta feina a fer, com a societat en general i com a universitat 
en concret, perquè tenim l'obligació de continuar generant coneixement, 
coneixement transformador, també, del nostre comportament com a espècie 
humana. En un dia com avui en tenim prou amb una dada estadística per 
constatar que persisteix encara en molts àmbits aquesta cultura androcèntri- 
ca que vostè tant s'ha esmerçat a criticar. 

He volgut donar una xifra, però vostè sap millor que ningú que la fo- 
tografia que ens ofereix una dada estadística O una anàlisi econòmica no 
sempre és la mateixa que ens ofereix la mateixa realitat. 

La realitat, ho deia abans, és molt tossuda. Deixin-me donar una altra 
xifra. Aquest dimecres llegia el titular de portada d'un diari local: "El 3890 
de tarragonins no guanya ni mil euros al mes". Aquesta dada sobre la preca- 
rietat salarial de bona part de la població activa de les comarques de Tarra- 
gona, que és preocupant per si sola, no fa distincions entre homes i dones. 
És quan entrem en el detall de la notícia, que recull dades estadístiques 
publicades per l'Agència Tributària relatives al 2021, que ens adonem que 
la balança entre gèneres no està equilibrada: 

— Les dones cobren de mitjana 5.221 euros menys que els homes. 

— La bretxa salarial ha incrementat respecte a l'any anterior 

— Quan parlem de rendes altes (10 vegades el salari mínim interpro- 
fessional), el 87,590 de les persones que les cobren són homes 

— Quan parlem de les rendes més baixes, més de la meitat són dones. 

La balança està tan desequilibrada que no cal afegir-hi comentaris. De 
fet, sí que hi afegiria un detall: l'article també conclou que la interpretació 
de les dades de l'Agència Tributària posen en evidència una altra realitat: 
s'està accentuant la desigualtat entre classes. Aquest és un titular de rabiosa 
actualitat en el context socioeconòmic que ens ha tocat viure, i per rever- 
tir-lo necessitem base científica i estudis fonamentats. Gràcies de nou per 
les seves darreres aportacions en aquest àmbit, per la seva crítica valenta al 
sistema capitalista actual i per posar en evidència la necessitat de dissenyar 
un nou model econòmic més sostenible. 

Deixi'm fer aquí un incís sobre la nostra Universitat i del paper que 
també estem jugant per reequilibrar aquestes desigualtats socials. La URV 
és la universitat que percentualment té més estudiants becats pel Ministeri. 
La URV, per tant, es converteix en un autèntic ascensor social, perquè acull 
la primera generació d'estudiants universitaris de moltes famílies amb pocs 
recursos. 


No voldria acabar la meva intervenció sense reiterar de nou les gràci- 
es a la padrina de la nostra nova doctora honoris causa, la doctora Maria 
Llop. No només per l'excel-lent lloança que ha fet de la doctora Beneria, 
sinó sobretot per la iniciativa i l'oportunitat que ens ha donat de conèixer 
amb més detall la vida, els mèrits i la trajectòria d'una pionera, d'una dona 
valenta, d'una persona que gràcies als seus estudis i a les seves aportacions 
en l'àmbit econòmic, i sempre des d'una perspectiva de gènere, ens obre 
la porta a noves maneres d'interactuar. Economia al servei de la societat, 
distribució de la renda, medi ambient, benestar social i felicitat individual. 
Aquests són els conceptes. 

Fa pocs dies, en un acte com aquest, donava les gràcies a la ara ja doc- 
tora honoris causa Esperanza Martínez Yàfiez, jurista i biòloga, per haver 
posat les bases jurídiques necessàries per garantir els drets de la natura. Estic 
segur que li hauria agradat el seu discurs i la defensa que en van fer els seus 
padrins. Tot i que les perspectives són diferents, hi ha molt punts de defensa 
comuns en el rerefons. 


Acabo. 

Concloia la seva dissertació sobre la figura d'Amartya Sen posant l'ac- 
cent en el fet que la seva vida havia estat una manifestació constant de l'in- 
terès per millorar la humanitat. Afortunadament no ha estat l'únic. Doctora 

Benería, la seva també ha estat una prolífica trajectòria que ha contribuit a 
millorar la nostra humanitat. Moltes gràcies per aquest llegat. 


I moltes gràcies també a totes les persones que avui ens han volgut 
acompanyar en un aquest acte tan solemne. 

